b"\n_START_ARTICLE_\nEM i curling 1984\n_START_SECTION_\nM\xc3\xa6nd\n_START_PARAGRAPH_\nDe fjorten hold var opdelt i to grupper, hvor de syv hold m\xc3\xb8dtes alle-mod-alle (round robin-kampe), hvilket gav seks kampe til hvert hold. Vinderne og toerne af de to grupper gik videre til semifinalerne, mens de \xc3\xb8vrige hold i gruppen spillede placeringskampe om de sekund\xc3\xa6re placeringer._NEWLINE_V\xc3\xa6rtslandet Schweiz' hold med Peter Attinger som kaptajn vandt europamesterskabet ved at besejre Norge i finalen med 11-2. Det var schweizernes anden EM-titel i tr\xc3\xa6k for m\xc3\xa6nd og den femte i alt \xe2\x80\x93 de fire f\xc3\xb8rste blev vundet i 1976, 1978, 1981 og 1983. S\xc3\xb8lvmedaljerne gik som n\xc3\xa6vnt Skotland, mens bronzemedaljerne blev vundet af de forsvarende EM-s\xc3\xb8lvvindere fra Norge, som besejrede Vesttyskland med 9-1 i bronzekampen. Danmark blev repr\xc3\xa6senteret af et hold best\xc3\xa5ende af Frants Gufler, Hans Gufler, Michael Sindt og Steen Hansen, som endte p\xc3\xa5 sjettepladsen for andet \xc3\xa5r i tr\xc3\xa6k.\n_START_SECTION_\nKvinder\n_START_PARAGRAPH_\nDe 14 hold var opdelt i to grupper, hvor de syv hold m\xc3\xb8dtes alle-mod-alle (round robin-kampe), hvilket gav seks kampe til hvert hold. Vinderne og toerne i de to grupper gik videre til semifinalerne, mens de \xc3\xb8vrige hold i gruppen spillede placeringskampe om de sekund\xc3\xa6re placeringer._NEWLINE_Vesttysklands hold med Almut Hege som kaptajn vandt for f\xc3\xb8rste gang EM-titlen for kvinder ved at besejre de forsvarende mestre fra Sverige med 8-2 i finalen. Vesttysklands bedste EM-placering for kvinder indtil da var tredjepladsen i 1980. S\xc3\xb8lvmedaljerne gik som n\xc3\xa6vnt til Sverige, som dermed vandt EM-medaljer for fjerde \xc3\xa5r i tr\xc3\xa6k. Bronzemedaljerne blev for tredje \xc3\xa5r i tr\xc3\xa6k vundet af Schweiz, som besejrede Italien med 8-6 i bronzekampen. Danmark blev repr\xc3\xa6senteret af et hold fra Hvidovre Curling Club best\xc3\xa5ende af Helena Blach, Jette Olsen, Malene Krause og Lone Kristoffersen, som endte p\xc3\xa5 femtepladsen."